Source: https://www.zakonypreludi.sk/zz/1970-153
Timestamp: 2020-01-20 11:33:21+00:00
Document Index: 13944818

Matched Legal Cases: ['§ 40', 'Čl. 3', 'čl. 4', 'čl. 7', 'čl. 9', 'čl. 8']

153/1970 Zb. Vyhláška Ministerstva financií Slovenskej socialistickej republiky o zmenách a doplnení vyhlášky č. ... | Aktuálne znenie
153/1970 Zb.
Vyhláška č. 153/1970 Zb.Vyhláška Ministerstva financií Slovenskej socialistickej republiky o zmenách a doplnení vyhlášky č. 8/1970 Zb., ktorou sa vykonáva zákon SNR č. 178/1969 Zb. o podnikových daniach a príspevku na sociálne zabezpečenie v znení zákona SNR č. 117/1970 Zb.
Platnosť od 29.12.1970 do31.12.1971
z 15. decembra 1970
o zmenách a doplnení vyhlášky č. 8/1970 Zb., ktorou sa vykonáva zákon SNR č. 178/1969 Zb. o podnikových daniach a príspevku na sociálne zabezpečenie v znení zákona SNR č. 117/1970 Zb.
Ministerstvo financií Slovenskej socialistickej republiky ustanovuje podľa § 40 zákona SNR č. 178/1969 Zb. o podnikových daniach a príspevku na sociálne zabezpečenie v znení zákona SNR č. 117/1970 Zb.:
Vyhláška Ministerstva financií Slovenskej socialistickej republiky č. 8/1970 Zb., ktorou sa vykonáva zákon o podnikových daniach a príspevku na sociálne zabezpečenie, sa mení a dopĺňa takto:
1. Čl. 3 ods. 3 znie:
„(3) Odpočítať možno len sumy zaplatené na podnikovú bytovú výstavbu z vlastných zdrojov (vrátane splátok úveru na podnikovú bytovú výstavbu čerpaného do 31. decembra 1969) a z úveru čerpaného po 1. januári 1970, nie však sumy z dotácií, ktoré sa poskytli daňovníkovi na podnikovú bytovú výstavbu.“
2. V čl. 4 sa pripája ďalší odsek, ktorý znie:
„(4) Z majetku daňovníka sa odpočíta zostatková cena vstavaných objektov, ktoré slúžia výlučne na účely civilnej obrany a na zvláštne úlohy.“
3. Ustanovenie čl. 7 sa ruší.
4. V čl. 9 ods. 1 sa vypúšťajú slová „pokiaľ nepríde k jej prvému výrubu“.
5. V čl. 8 až 11 sa nahrádzajú slová „národný výbor “ slovami „finančná správa (národný výbor)“ v príslušnom páde.